|  |  |
| --- | --- |
| 2016Strategi for den fysiske vandløbsforvaltning |  |

|  |
| --- |
|  |
| Strategi |
| vordingborg.dk |

|  |
| --- |
| **Vordingborg Kommune****Valdemarsgade 43****4760 Vordingborg** |

Strategi for den fysiske vandløbsforvaltning

Udgivet af Vordingborg Kommune

**INDHOLDSFORTEGNELSE**

[1. Strategi for vandløbsforvaltningen 5](#_Toc496705568)

[2. Strategi for vandløbsvedligeholdelse 5](#_Toc496705569)

[3. Strategi for vandparkering/vandforsinkelse, vandløbsregulering, og vandløbsrestaurering 5](#_Toc496705570)

[4. Strategi for regulativrevision 6](#_Toc496705571)

[5. Strategiens implementering 6](#_Toc496705572)

[6. Dialogforum til regulativrevisionen 6](#_Toc496705573)

# Strategi for vandløbsforvaltningen

* Vandløbene forvaltes på vandoplandsniveau
* Der laves løsningsorienterede helhedsplaner for vandoplandene
* Kommunens større vandoplande prioriteres højest
* Der udarbejdes en større eller flere små helhedsplaner pr. år i 3 år
* De forskellige løsningsmuligheder, lovmæssige forpligtigelser og interesser afvejes
* Der sker involvering af interessenterne
* Løsningerne gennemføres i takt med, at der kan opnås enighed herom, og den tilstrækkelige økonomi er til stede
* Frivillige løsninger prioriteres højt

# Strategi for vandløbsvedligeholdelse

* Vandløbsvedligeholdelsen skal tilgodese afvandingssikkerheden og vandmiljøet
* Der skal laves en grødeskæring, der fremmer selvrensende vandløb
* Der etableres eller plantes skyggegivende vegetation, der er med til at begrænse grødevæksten
* Der etableres sandfang for at koncentrere, undgå eller begrænse oprensninger
* Der søges aftalt etablering af åbne sandfang eller rensebrønde ved større drænudløb
* Der etableres en række målestationer i vandløbene med henblik på indhentning af vandløbsdata om jordmatricens vandmætning og vandspejlshøjder

# Strategi for vandparkering/vandforsinkelse, vandløbsregulering, og vandløbsrestaurering

* Bufferkapaciteten i vandløbssystemerne kan bl.a. genskabes ved etablering af vandparkeringsarealer
* Det vurderes for det enkelte vandløb eller vandløbsstrækning, om der kan ske en kapacitetsudvidelse som led i den samlede løsning
* Der etableres vandløbsprofiler, der fremmer vandløbenes selvrensende effekt
* Der gennemføres restaurering af de vandløbsstrækninger, der har et indsatskrav i vandplanerne
* Der gennemføres restaureringer i andre vandløb, hvor det er til gavn for vandmiljøet og fiskefaunaen, og der kan opnås aftaler herom

# Strategi for regulativrevision

* Der laves et sæt administrative bestemmelser (et fællesregulativ), der skal indføjes i samtlige regulativer i takt med de vedtages
* Alle vandløb i samme vandløbssystem vil blive omfattet af ét vandløbsregulativ
* Der laves skikkelsesregulativer for pumpelagskanalerne og vandløbsstrækninger med ringe fald
* Der laves vandføringsregulativer (Q/H regulativer) for vandløb med godt fald. Alternativt areal regulativer (A/H regulativer), hvis der gives mulighed herfor
* Regulativer for de offentlige pumpelagsvandløb prioriteres først
* Regulativer for vandløb, der indgår i helhedsplaner eller er omfattede af vandplanerne prioriteres herefter i den rækkefølge, de er færdigregulerede/restaurerede
* Dog er alle regulativer reviderede senest i 2021 (anden vandplanperiode).

# Strategiens implementering

* I gennemførelse af ”Strategien for den fysiske vandløbsforvaltning og revision af vandløbsregulativer” fokuseres på tillidsskabende foranstaltninger, øget gennemsigtighed, høj lodsejerinddragelse og skriftlighed omkring aftaler.

# Dialogforum til regulativrevisionen

Dialog i forbindelse med regulativrevisionen:

Oprettelse af dialogforum (”vandløbsråd”) bestående af kommunen og interesseorganisationerne.

Rådet sammensættes med repræsentanter for lodsejere og interessegrupper - i størrelsesordene 10 personer. Flere af interesseorganisationerne i Miljørådet er relevante i denne forbindelse. Vandløbsrådet inddrages løbende som del af de enkelte trin i regulativrevisionen. Første opgave vil være sparring i forbindelse med udarbejdelse af et fællesregulativ. For de enkelte vandløbssystemer etableres dialogfora i forhold til de konkrete regulativer. Her vil vandløbslag (i det omfang der er vandløbslag i vandløbssystemet) m.fl. være relevante – lokale interessenter!



|  |
| --- |
| **Vordingborg Kommune**Postboks 200Valdemarsgade 434760 VordingborgTlf. 55 36 36 36 |